gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7823, del 07-07-2016 (2016/4671)

RESOLUCIÓ de 17 de juny de 2016, de la Universitat Cardenal Herrera-CEU, per la qual es publica la modificació del pla d'estudis de Graduat o Graduada en Medicina.
-------------------------------------------------------------------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4671


Data del document
:   17-06-2016

Organisme emissor
:   Universitat Ceu Cardenal Herrera

Tipus de document
:   Resolució

RESOLUCIÓ de 17 de juny de 2016, de la Universitat Cardenal Herrera-CEU, per la qual es publica la modificació del pla d'estudis de Graduat o Graduada en Medicina.  
 [2016/4671]  
De conformitat amb el que estableix l'article 28 del Reial Decret 1393/2007, de 29 d'octubre, modificat pel Reial Decret 861/2010, de 2 de juliol, pel qual s'estableix el procediment per a la modificació de plans d'estudi ja verificats, la Universitat Cardenal Herrera-CEU, a proposta de la Facultat de Ciències de la Salut, ha enviat la sol·licitud de modificació del pla d'estudis de la titulació de graduat o graduada en Medicina (Acord de Consell de ministres pel qual s'estableix el caràcter oficial de la titulació de data 28 de gener de 2011, BOE de 24.02.2011) a l'Agència Nacional d'Avaluació de la Qualitat i Acreditació, l'avaluació del qual ha resultat favorable.  
  
Aquest Rectorat ha resolt publicar la modificació del pla d'estudis de Graduat o Graduada en Medicina que s'annexa a la present resolució.  
  
  
València, 17 de juny de 2016.- La rectora: Rosa Visiedo Claverol.
Diari Oficial de la Generalitat Valenciana


Sumari del DOGV 7741, del 15-03-2016 (2016/1593)

RESOLUCIÓ 160/16, d'1 de febrer de 2016, de la Universitat Miguel Hernández d'Elx, per la qual es publica la modificació del pla d'estudis del Màster Universitari en Intervenció Criminològica i Victimològica.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7741

Data del DOGV
:   15-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1593


Data del document
:   01-02-2016

Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ 160/16, d'1 de febrer de 2016, de la Universitat Miguel Hernández d'Elx, per la qual es publica la modificació del pla d'estudis del Màster Universitari en Intervenció Criminològica i Victimològica. [2016/1593]  
De conformitat amb el que es disposa en l'article 28 del Reial Decret 1393/2007, de 29 d'octubre, modificat pel Reial Decret 861/2010, de 2 de juliol, pel qual s'estableix el procediment per a la modificació de plans d'estudis ja verificats i una vegada rebuda la comunicació de l'Agència Nacional d'Avaluació de la Qualitat i Acreditació, ANECA, acceptant les modificacions presentades del pla d'estudis corresponent als ensenyaments del Màster Universitari en Intervenció Criminològica i Victimològica, títol oficial establert per Acord del Consell de Ministres de 20 de setembre de 2013, publicat mitjançant Resolució de 24 d'octubre de 2013, de la Secretaria General d'Universitats, en el Boletín Oficial del Estado de data 15 de novembre de 2013, resolc:  
  
Ordenar la publicació de la modificació del pla d'estudis del Màster Universitari en Intervenció Criminològica i Victimològica de la Universitat Miguel Hernández d'Elx, el qual queda modificat en els termes que s'arrepleguen en l'annex a la present resolució, que modifica el pla d'estudis publicat mitjançant Resolució Rectoral de 13 de desembre de 2013, de la Universitat Miguel Hernández d'Elx, en el Boletín Oficial del Estado de data 9 de gener de 2014.  
La modificació de pla d'estudis tindrà efectes a partir del curs acadèmic 2015-2016.  
  
Elx, 1 de febrer de 2016.- El rector: Jesús T. Pastor Ciurana.
Diari Oficial de la Generalitat Valenciana


Sumari del DOGV 7751, del 01-04-2016 (2016/1917)

RESOLUCIÓ de 15 de març de 2016, de la Universitat d'Alacant, per la qual nomena Emilio Cencerrado Millán catedràtic d'universitat en l'àrea de coneixement de Dret Financer i Tributari.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7751

Data del DOGV
:   01-04-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/1917


Data del document
:   15-03-2016

Organisme emissor
:   Universitat d'Alacant

Tipus de document
:   Resolució

Descriptors 

:   * funcionari

RESOLUCIÓ de 15 de març de 2016, de la Universitat d'Alacant, per la qual nomena Emilio Cencerrado Millán catedràtic d'universitat en l'àrea de coneixement de Dret Financer i Tributari. [2016/1917]  
De conformitat amb la proposta elevada per la comissió nomenada per a jutjar la plaça de catedràtic d'universitat (DF00023), convocada per la Resolució de 20 de novembre de 2015 (BOE 5 de desembre), de l'àrea de coneixement de Dret Financer i Tributari, Departament de Disciplines Econòmiques i Financeres, i presentada per l'interessat la documentació a què fa referència la base novena de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt:  
  
Nomenar Emilio Cencerrado Millán, amb document nacional d'identitat número 93793264L, catedràtic d'universitat de l'àrea de coneixement de Dret Financer i Tributari, adscrita al departament de Disciplines Econòmiques i Financeres.  
  
Contra aquesta resolució, que esgota la via administrativa, l'interessat pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999.  
  
  
Alacant, 15 de març de 2016.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7897, del 17-10-2016 (2016/8024)

ACORD de 30 de setembre de 2016, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 3 del programa 413.10, Salut, de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8024


Data del document
:   30-09-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de setembre de 2016, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 3 del programa 413.10, Salut, de la Conselleria de Sanitat Universal i Salut Pública. [2016/8024]  
La Conselleria de Sanitat Universal i Salut Pública, d'acord amb el que estableix l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, ha proposat una ampliació del límit quantitatiu per a assumir compromisos de despesa plurianual, en l'anualitat 2017, a imputar al capítol 3 del programa 413.10, Salut, a fi d'atendre les despeses financeres de l'expedient de contractació 177/2013, subministrament mitjançant arrendament amb opció de compra d'un sistema de cromatografia líquida amb detector de massa de triple quadrupol per a l'anàlisi de contaminants i residus en el laboratori de salut pública de València.  
En conseqüència, i en virtut del que disposa l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, a proposta del conseller d'Hisenda i Model Econòmic, el Consell en la reunió del 30 de setembre de 2016, adopta el següent  
  
  
  
ACORD  
  
S'autoritza l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual a càrrec del capítol 3 del programa 413.10, Salut, d'acord amb el detall següent:  
  
Exercici Límit actual Límit modificat  
2017 7.823,48 9.434,73  
  
  
  
València, 30 de setembre de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7713, del 05-02-2016 (2016/420)

Notificació de la sentència dictada en el judici verbal número 151/2015.
------------------------------------------------------------------------

### Dades del document

Número de DOGV
:   7713

Data del DOGV
:   05-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/420


Organisme emissor
:   Jutjat de Primera Instància i Instrucció Número 4 d'Elda

Tipus de document
:   Edicte

Notificació de la sentència dictada en el judici verbal número 151/2015. [2016/420]  
De: Bodegas Brotons, SLU.  
Procurador: Jacob Botella Peidró.  
Contra: Promociones Edisa Elda, SL (rep. Antonio José Ortuño Beltrán).  
Lletrada de l'Administració de Justícia: Sandra Escobar Naredo.  
En aquest procediment de judici verbal número 151/2015, seguit a instàncies de Bodegas Brotons, SLU, contra Promociones Edisa Elda, SL, s'ha dictat la sentència que literalment diu:  
  
«Sentència número 177/2015  
Elda, 4 de desembre de 2015  
María Teresa Gómez Casado, magistrada jutgessa del Jutjat de Primera Instància i Instrucció número 4 d'Elda i partit, he vist aquestes actuacions de judici verbal seguides davant d'aquest jutjat amb el número 151-D/2015, a instàncies de la demanda de Bodegas Brotons, representada pel procurador Jacob Botella Peidró i assistida pel lletrat contra Promociones Edisa Elda, SL, en situació de rebel·lia processal; i havent versat aquestes actuacions sobre acció de reclamació d'una quantitat dicte aquesta sentència.  
[...]  
Dispositiva  
Estime íntegrament la demanda interposada pel procurador Jacob Botella Peidró, en nom i representació de l'entitat mercantil Bodegas Brotons, contra l'entitat Promociones Edisa Elda, condemne l'entitat mercantil demandada a l'abonament de la quantitat de 1.160,07 euros, més els interessos legals explicitats en el fonament jurídic tercer. Tot això amb expressa imposició de costes a la part demandada.  
  
Notifiqueu aquesta resolució a les parts, feu-los saber que és ferma i que contra aquesta resolució no pot interposar-se recurs d'apel·lació.»  
  
  
I atés que el demandat, Promociones Edisa Elda, SL, es troba en parador desconegut, expedisc aquest edicte a fi que li valga de notificació de forma deguda.  
  
Elda, 9 de desembre de 2015.- La lletrada de l'Administració de Justícia: Sandra Escobar Naredo.
Diari Oficial de la Generalitat Valenciana


Sumari del DOGV 7857, del 24-08-2016 (2016/6292)

Aprovació de l'oferta d'ocupació pública per a l'exercici 2016.
---------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/6292


Data del document
:   29-07-2016

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * concurs administratiu

Aprovació de l'oferta d'ocupació pública per a l'exercici 2016. [2016/6292]  
En sessió ordinària celebrada per la Junta de Govern Local el dia 26 de juliol de 2016 s'ha aprovat l'oferta d'ocupació pública de l'exercici 2016 de l'Ajuntament de la Pobla de Farnals, amb el següent contingut:  
  
  
Funcionaris de carrera  
  
Grup (RDL 5/2005) Classificació Nombre de vacants Denominació  
A2 Adm. especial policia local 1 Inspector policia local  
C1 Adm. especial policia local 1 Agente policia local (APL 06)  
C1 Adm. general 1 Administratiu   
C1 Adm. general 2 Administratiu\*  
  
  
\*Promoció interna  
  
La Pobla de Farnals, 29 de juliol de 2016.- L'alcalde: Enrique Palanca Torres.
Diari Oficial de la Generalitat Valenciana


Sumari del DOGV 7942, del 22-12-2016 (2016/9535)

Formalització de contracte número SU/14/16. Subministrament i substitució de bomba de calor per al Pla d'estalvi d'energia i eficiència 2016.
---------------------------------------------------------------------------------------------------------------------------------------------

### Dades del document

Número de DOGV
:   7942

Data del DOGV
:   22-12-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/9535


Data del document
:   15-11-2016

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Formalització de contracte número SU/14/16. Subministrament i substitució de bomba de calor per al Pla d'estalvi d'energia i eficiència 2016. [2016/9535]  
1. Entitat adjudicadora  
a) Organisme: Universitat Jaume I.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SU/14/16.  
d) Adreça d'internet del perfil del contractant:   
http://e-ujier.uji.es/pls/www/!gri\_www.euji05708  
  
2. Objecte del contracte  
a) Tipus: subministrament.  
b) Descripció: subministrament i substitució de bomba de calor per al Pla d'estalvi d'energia i eficiència 2016.  
c) Divisió per lots i nombre de lots/nombre d'unitats: lot únic.  
  
d) CPV: 38400000-9.  
e) Mitjà de publicació de l'anunci de licitació: electrònic.  
f) Data de publicació de l'anunci de licitació: Diari Oficial de la Generalitat Valenciana d'01.09.2016.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Pressupost base de licitació  
Lot únic. Import sense IVA: 77.415,00 euros. Import total: 93.672,15 euros.  
  
5. Formalització del contracte  
a) Data d'adjudicació: 25 d'octubre de 2016.  
b) Data de formalització del contracte: 28 d'octubre de 2016.  
c) Contractista: Veolia Servicios Lecam, SAU.  
d) Import o cànon d'adjudicació:  
Lot únic. Import sense IVA: 62.787,00 euros. Import total: 75.972,27 euros.  
e) Avantatges de l'oferta adjudicatària:  
Lot únic. Ser l'oferta tècnicament millor valorada i la més econòmica.  
  
6. Altres informacions  
-  
  
Castelló de la Plana, 15 de novembre de 2016.- El rector, p. d. f. (R 16.06.204), el gerent: Andrés Marzal Varó.
Diari Oficial de la Generalitat Valenciana


Sumari del DOGV 7709, del 01-02-2016 (2016/171)

Notificació de la interlocutòria dictada en el rotlle d'apel·lació número 469/2015.
-----------------------------------------------------------------------------------

### Dades del document

Número de DOGV
:   7709

Data del DOGV
:   01-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/171


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 469/2015. [2016/171]  
La Secció Sisena de l'Audiència Provincial de València ha dictat en el rotlle d'apel·lació número 469/2015 la interlocutòria que té l'encapçalament i la part dispositiva que són com segueix:  
  
«Interlocutòria número 310  
President: Vicente Ortega Llorca.  
Magistrada: María Eugenia Ferragut Pérez.  
Magistrat: José Francisco Lara Romero.  
València, 9 de desembre de 2015  
La Secció Sisena de la Audiència Provincial de València, integrada per les persones indicades al marge, ha vist aquest recurs d'apel·lació interposat contra la interlocutòria de 23 de juny de 2015, dictada en el judici d'execució ordinària número 880/2015, del Jutjat de Primera Instància número 17 de València.  
Han sigut parts en el recurs, com a apel·lant, la demandant d'execució Financiera Carrión, SA, representada per la procuradora Mercedes Montoya Exojo i defesa per l'advocat Gabriel Ramos Longo, i, com a apel·lats, els demandats d'execució Estefani Hernández Mena i Francisco Pérez Hernández, no compareguts davant d'aquest tribunal.  
És ponent José Francisco Lara Romero, qui expressa el parer del tribunal.  
Part dispositiva  
1. Desestimem el recurs interposat per Financiera Carrión, SA.  
2. Confirmem la interlocutòria objecte d'apel·lació.  
3. Imposem a la recurrent les costes d'aquesta alçada.  
Doneu-li al dipòsit constituït per a interposar un recurs la destinació establida en la disposició addicional 15a de la Llei Orgànica del Poder Judicial.  
Aquesta interlocutòria és ferma.  
I quan pertoque, torneu al Jutjat de procedència les actuacions originals, amb un certificat d'aquesta resolució perquè s'execute i es complisca.  
Així ho pronunciem, manem i firmem.»  
  
I perquè es publique en el Diari Oficial de la Comunitat Valenciana, a fi de notificar a les parts incomparegudes, Estefani Hernández Mena i Francisco Pérez Hernández.  
  
València, 13 de gener de 2016.- La secretària judicial: Eugenia Rosa Martín Landete.
Diari Oficial de la Generalitat Valenciana


Sumari del DOGV 7863, del 01-09-2016 (2016/6316)

Notificació de la sentència dictada en el procediment verbal 2787/2011
----------------------------------------------------------------------

### Dades del document

Número de DOGV
:   7863

Data del DOGV
:   01-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6316


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el procediment verbal 2787/2011 [2016/6316]  
En el judici verbal número 2787/2011, seguit en aquest jutjat, s'ha dictat diligència d'ordenació de data 28 de novembre de 2012, en què s'ha disposat notificar a Faffa Routh Stacey i Richard Kevin Stacey, i atés que han resultat negatives les gestions realitzades per a conéixer el domicili o la residència habituals de la part demandada, se li fa saber que el text íntegre de la resolució es troba a la seua disposició a la secretaria d'aquest jutjat i que, contra la resolució esmentada, no s'hi pot interposar recurs.  
I a fi que valga de notificació de forma deguda a Faffa Routh Stacey i Richard Kevin Stacey, expedisc aquest edicte. Torrevieja, 21 de juliol de 2016.  
De conformitat amb el que disposa la Llei Orgànica 15/1999, de 13 de desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen el caràcter confidencial, en queda prohibida la transmissió o comunicació públiques per qualsevol mitjà o procediment, i han de ser tractades exclusivament per als fins propis de l'Administració de Justícia.  
El contingut de l'edicte s'ajusta al que disposa la Instrucció 6/2012, de la Secretaria de l'Administració de Justícia.  
  
Torrevieja, 21 de juliol de 2016.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7899, del 19-10-2016 (2016/8200)

Informació pública del Avantprojecte de Llei, de la Generalitat, de Cooperació i Desenvolupament Sostenible de la Comunitat Valenciana.
---------------------------------------------------------------------------------------------------------------------------------------

### Dades del document

Número de DOGV
:   7899

Data del DOGV
:   19-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8200


Data del document
:   17-10-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Anunci

Descriptors 

:   * Conselleria de Transparència, Responsabilitat Social, Participació i Cooperació
    * cooperació administrativa

Informació pública del Avantprojecte de Llei, de la Generalitat, de Cooperació i Desenvolupament Sostenible de la Comunitat Valenciana. [2016/8200]  
El Consell, en reunió de 30 de setembre de 2016, ha acordat donar la seua conformitat al text de l'Avantprojecte de Llei de Cooperació i Desenvolupament Sostenible de la Comunitat Valenciana amb l'objectiu d'establir i regular un nou marc jurídic.  
A fi de donar publicitat a la tramitació del projecte normatiu, s'obri període d'informació pública durant el termini de 15 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que establix l'article 48 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
Esta norma podrà ser consultada en els enllaços següents: http://www.gvaoberta.gva.es/ i http://www.transparencia.gva.es, així com en la Direcció General de Cooperació i Solidaritat, de la Conselleria de Transparència, Responsabilitat Social, Participació i Cooperació, situada al Passeig de l'Albereda, número16, 46017 València, en horari de matí de 09.00 a 14.00 hores, de dilluns a divendres.  
Les al·legacions, suggeriments o observacions efectuades per les persones o entitats que es consideren interessades han de dirigir-se per escrit a l'esmentat òrgan directiu i/o a la següent adreça de correu electrònic qzcxiqufotaf@jyw.wd.  
  
València, 17 d'octubre de 2016.- El director general de Cooperació i Solidaritat: Federico Buyolo García.